**Մարզպետի տեղակալ Լևոն Սարգսյանն ընդունեց Ավստրիայի զարգացման գործակալություն ՀԿ սեկտորի պատասխանատու Անդրեա Շմիդի գլխավորած պատվիրակությանը 28.04.2014թ.**

 Ապրիլի 28-ին Տավուշի մարզպետի տեղակալ Լևոն Սարգսյանն ընդունեց ներառական ոլորտին վերաբերող հարցերով Ավստրիայից ժամանած աշխատանքային խմբին` Ավստրիայի զարգացման գործակալություն ՀԿ սեկտորի պատասխանատու Անդրեա Շմիդի գլխավորությամբ: Հանդիպմանը տիկին Շմիդը ներկայացրեց այցի նպատակը, այն է` ծանոթանալ 2013 թվականից մարզում իրականացվող <<Ներառական համայնք>> ծրագրի աշխատանքների ընթացքին, համագործակցության արդյունքներին, հանդիպում ունենալ ծրագրի շահառուների հետ:   Ողջունելով հյուրերին` մարզպետի տեղակալ Լևոն Սարգսյանը ներկայացրեց այն ձեռքբերումները, որ ունեցել է մարզը առանձնահատուկ կարիքներ ունեցող երեխաներին առօրյա հասարակական կյանքին ինտեգրելու, նրանց համար կրթական իրավունքի մատչելիություն ապահովելու, հասարակությանը իրազեկելու և նրանց նկատմամբ հասարակության ընկալումը փոխելու ուղղությամբ: